สวัสดีค่ะ เมื่อ วันที่ 11 มิ.ย มีเพศสัมพันธ์ขณะเป็นประจำเดือนและกินยาคุมฉุกเฉินไป แล้ววันที่ 9 ก.ค หนูมีเพศสัมพันธ์ล่าสุดแต่ถุงแตก เลยกินยาคุมฉุกเฉินอีกค่ะ จนตอนนี้ประจำเดือนยังไม่มาเลยตั้งแต่หลังกินยาคุมฉุกเฉินรอบเดือน มิ.ย ไป ตรวจครรภ์หลังจากวันที่มีเพศสัมพันธ์ล่าสุด12วันขึ้นขีดเดียวค่ะ (ส่วนตัวเป็นคนมีรอบเดือนมาไม่ตรงกันในแต่ละเดือนค่ะ) ที่ประจำเดือนไม่มาเกิดจากการกินยาคุมฉุกเฉินหรือท้องคะ
สวัสดีค่ะ ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนดังนั้นการมีประจำเดือนคลาดเคลื่อนไปหลังการใช้ยาสามารถเกิดได้ แต่ไม่ควรคลาดเคลื่อนไปเกิน 35 วันนับจากรอบก่อนจากที่กล่าวมาจึงควรยืนยันการตั้งครรภ์ให้แน่ชัดไปด้วย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาอยู่ดี ควรไปยืนยันผลที่รพ.และหาสาเหตุอื่นๆที่อาจทำให้ประจำเดือนไม่มาเช่นความผิดปกติที่รังไข่หรือมดลูกที่อาจมีอยู่ได้ต่อไป